b'\n_START_ARTICLE_\nDrobnocvetni vrbovec\n_START_SECTION_\nVrste vrbovca\n_START_PARAGRAPH_\nPoznamo kar precej uporabnih vrst vrbovca, ki jih lahko najdemo \xc5\xa1irom Slovenije. \xc4\x8ce i\xc5\xa1\xc4\x8demo vrbovec za zdravilne namene potem generalno velja, da smo pozorni na drobne, 1 do 2 cm velike roza cvetove, semenske stroke, velikost do 90 cm, spodnji listi so praviloma vedno nasprotni. _NEWLINE_Drobnocvetni vrbovec (Epilobium parviflorum) \xe2\x80\x93 roza cvetovi v zalistjih zgornjih listov, premer cvetov 1,5-2,2 cm, \xc5\xa1tiri kratke brazde. Steblo zgoraj kratkodlakavo. Spodnji listi nasprotni, srednji in zgornji premenjalni, 3-7 cm dolgi. Raste na nabre\xc5\xbejih, mokrih robovih gozdnih poti, ob\xc4\x8dasno poplavljenih predelih. Cveti od junija do septembra, zraste 20 \xe2\x80\x93 80 cm visoko. _NEWLINE_\xc5\xa0e najla\xc5\xbeje ga opazimo zaradi njegovih podolgovatih semenskih strokov, ki se potem razprejo in poka\xc5\xbeejo se  majhna semena z belimi, bomba\xc5\xbeu podobnimi laski. Prav ti stroki z laski so bistveno bolj opazni kot njegovi skromni ro\xc5\xbenati cvetovi. Uporaben za zdravilne namene._NEWLINE_Mo\xc4\x8dvirski vrbovec (Epilobium palustre) \xe2\x80\x93 cvetovi v zalistjih zgornjih listov, premer cvetov 1-1,5 cm, lijakasti, rde\xc4\x8devijoli\xc4\x8dasti, \xc5\xa1tiri brazde. Steblo okroglo. Listi nasprotni, 3-6 cm dolgi, sede\xc4\x8di. Raste na nizkih barjih, ob jarkih, na mokrih travnikih. Cveti od julija do septembra, zraste od 10-50 cm visoko._NEWLINE_Gorski vrbovec (Epilobium montanum) \xe2\x80\x93 cvetovi v zalistjih zgornjih listov, premer cvetov 1,5-2,2 cm, \xc5\xa1tiri kratke brazde. Steblo zgoraj z dvema, ve\xc4\x8dinoma nerazlo\xc4\x8dnima grebenoma. Ve\xc4\x8dinoma vsi listi nasprotni, le redko zgornji premenjalni ali po trije v vretencih. Raste v gozdovih, \xc5\xbeivih mejah, vrtovih. Pojavlja se predvsem v hribih na vi\xc5\xa1ini cca 700 mnv, v\xc4\x8dasih ga najdemo tudi ni\xc5\xbeje. Cveti od junija do septembra, zraste od 30-90 cm visoko. Zdravilen._NEWLINE_ro\xc5\xbenatocvetni vrbovec (Epilobium roseum) \xe2\x80\x93 cvetovi v zalistjih zgornjih listov, premeri cvetov od 1-1,5 cm, lijakasti, sprva skoraj beli, nato pa ro\xc5\xbenati, \xc5\xa1tiri glavi\xc4\x8dasto zrasle brazde. Steblo zgoraj nerazlo\xc4\x8dno oglato, robovi dlakavi, listi nasprotni. Raste ob potokih in rekah, na sipinah, ob jarkih. V ni\xc5\xbeinah ne raste, najdemo ga v hribovju in v alpskem predgorju. Cveti od julija do septembra, zraste 20-90 cm visoko. Zdravilen_NEWLINE_robatastostebelni vrbovec (Epilobium tetragonum) \xe2\x80\x93 rde\xc4\x8devijoli\xc4\x8dasti cvetovi v zalistjih zgornjih listov, premer cvetov od 1-1,5 cm, lijakasti, \xc5\xa1tiri glavi\xc4\x8dasto zrasle brazde. Steblo zgoraj nerazlo\xc4\x8dno oglato, spodaj okroglo. Listi nasprotni, praviloma sede\xc4\x8di. Najdemo ga na nabre\xc5\xbejih, ob jarkih, gozdnih poteh, vla\xc5\xbenih ledinah. Cvetija julija in avgusta in zraste 20-80 cm visoko._NEWLINE_temnozeleni vrbovec (Epilobium obscurum), zdravilen_NEWLINE_hribski vrbovec (Epilobium colinum), zdravilen_NEWLINE_alpski vrbovec (Epilobium anagallidifolium),zdravilen_NEWLINE_Dlakavi vrbovec (Epilobium hirsutum) \xe2\x80\x93 roza cvetovi v zalistjih zgornjih listov, premer 2-4 cm, \xc5\xa1tiri zvezdasto razprostre brazde, listi ve\xc4\x8dinoma nasprotni, srednji in zgornji premenjalni, suli\xc4\x8dasti, 6-12 cm dolgi. Raste ob jarkih, nabre\xc5\xbejih, gozdovih ob bregovih voda, mo\xc4\x8dvirnatih travnikih. Cveti ob julija do septembra, zraste od 0,5 do 1,5 m visoko. Za zdravilne namene se ne uporablja, \xc4\x8deprav ni \xc5\xa1kodljiv._NEWLINE_Gozdni vrbovec, poznam pod imenom ozkolistno ciprje (Chamaenerion angustifolium) \xe2\x80\x93 roza rde\xc4\x8dkasti cvetovi v dolgih, rahlih grozdih, premer cvetov 2-4 cm, \xc5\xa1tiri zvezdasto razprostrte brazde, listi premenjalni, ozko suli\xc4\x8dasti, 5-15 cm dolgi in 1-2,5 cm \xc5\xa1iroki. Najdemo ga na jasah, gozdnih robovih, ob \xc5\xbeelezni\xc5\xa1kih progah. Ve\xc4\x8dinoma v velikih, \xc5\xa1tevil\xc4\x8dno bogatih sestojih. Cveti od junija do avgusta, zraste od 0,5 do 1,8 m visoko. Ni \xc5\xa1kodljivo, vendar se v zdravilne namene ne uporablja(Za zdravilne namene se uporablja v Rusiji/Ivan \xc4\x8daj/,ZDA in Kanadi).\n_START_SECTION_\nPridelava\n_START_PARAGRAPH_\nDrobnocvetni vrbovec lahko zelo uspe\xc5\xa1no gojite tudi v doma\xc4\x8dem vrtu. Potrebuje dovolj vlage. \xc4\x8ce mu prostor ustreza, se hitro sam raz\xc5\xa1iri.\n_START_SECTION_\nUporabni deli rastline in \xc4\x8das nabiranja\n_START_PARAGRAPH_\nNabiramo celotni zeleni del cveto\xc4\x8de rastline in sicer ga odtrgamo v sredini, tako, da lahko znova tvori stranske poganjke._NEWLINE_Najbolje ga je nabirati v \xc4\x8dasu cvetenja, najla\xc5\xbeje pa ga najdemo potem, ko ima \xc5\xbee nekaj semenskih strokov, saj je po njih najbolj prepoznaven._NEWLINE_\xc4\x8ce ga nabiramo za \xc4\x8daj, \xc5\xa1e sve\xc5\xbee nabranega razre\xc5\xbeemo in potem posu\xc5\xa1imo. Tinkturo pripravljamo iz sve\xc5\xbee rastline.\n_START_SECTION_\nZdravilne u\xc4\x8dinkovine\n_START_PARAGRAPH_\nFlavonoidi, sitosterol, \xc4\x8dreslovine (galotanini), triterpenske kisline, pektini, rastlinski hormoni, lignani.\n_START_SECTION_\nLastnosti in delovanje v zdravilne namene\n_START_PARAGRAPH_\nVsebuje snovi, ki imajo aktiven u\xc4\x8dinek na bolezenskem spremembe v na\xc5\xa1em telesu, delujejo protivnetno in zavirajo procese, ki povzro\xc4\x8dajo pove\xc4\x8danje podmehurnice. Je tradicionalno ljudsko zdravilo pri pove\xc4\x8dani prostati._NEWLINE_Uporablja se pri vseh (trdovratnih) obolenjih prostate, kot je te\xc5\xbeko odvajanje vode (hipertrofija oz. pove\xc4\x8danje podmehurnice), rak na mehurju in prostati, ali bole\xc4\x8dine v mehurju in ledvicah (v te namene se priporo\xc4\x8da tudi \xc5\xbeenskam). _NEWLINE_Mnogi ljudje, ki imajo dalj \xc4\x8dasa te\xc5\xbeave s prostato, lahko s pomo\xc4\x8djo drobnocvetnega vrbovca spet ozdravijo, pogosto celo brez operacije. \xc4\x8ce je bila operacija \xc5\xbee opravljena, \xc4\x8daj iz vrbovca zmanj\xc5\xa1a ali odstrani peko\xc4\x8do bole\xc4\x8dino in druge te\xc5\xbeave, ki so pogoste po operaciji.\n_START_SECTION_\nPripravki in uporaba\n_START_PARAGRAPH_\n\xc4\x8caj - \xc4\x8dajno \xc5\xbeli\xc4\x8dko suhega zeli\xc5\xa1\xc4\x8da prelijemo z vrelo vodo in pustimo stati 10 minut. Nato precedimo in pijemo dve skodelici dnevno in sicer prvo zjutraj na te\xc5\xa1\xc4\x8de in drugo zve\xc4\x8der._NEWLINE_Tinktura \xe2\x80\x93 sve\xc5\xbe vrbovec nare\xc5\xbeemo in z njim 2/3 napolnimo steklen kozarec. Prelijemo do polnega z doma\xc4\x8dim 45% \xc5\xbeganjem in postavimo na temno in toplo mesto (npr. v omaro). Ob\xc4\x8dasno pretresemo. Po 3 tednih precedimo in jemljemo 30 kapljic 2x dnevno in sicer zjutraj na te\xc5\xa1\xc4\x8de in zve\xc4\x8der._NEWLINE_\xc4\x8caj in tinkturo pijemo 3 tedne, potem prekinemo za vsaj 1 teden in po potrebi te cikle ponavljamo. Obi\xc4\x8dajno mo\xc5\xa1ki pijejo pripravke 2x letno 3 tedne. Ob ve\xc4\x8djih te\xc5\xbeavah lahko pripravke iz vrbovca neprekinjeno pijemo tudi do dva meseca, potem pa je potrebna vsaj tedenska prekinitev. Nadaljujemo po potrebi s 3-tedenskimi cikli._NEWLINE_La\xc5\xbeje uriniranje in ponehanje bole\xc4\x8din se obi\xc4\x8dajno poka\xc5\xbee \xc5\xbee po prvi terapiji. Za trajnej\xc5\xa1o ozdravitev je potrebno piti pripravke dalj \xc4\x8dasa.\n_START_SECTION_\nNeza\xc5\xbeeljeni u\xc4\x8dinki\n_START_PARAGRAPH_\nNiso znani. Pred u\xc5\xbeivanjem se priporo\xc4\x8da posvetovanje z zdravnikom. Kompatibilen z zdravili.'